ኢትዮጵያ ከአሜሪካ ጋር ያላትን ሁለንተናዊ ግንኙነት አጠናክራ ትቀጥላለች – ጠቅላይ ሚኒስትር ኃይለማሪያም
አዲስ አበባ ሐምሌ፤ 17/2005  (ዋኢማ) – ኢትዮጵያ ከአሜሪካ ጋር ያላትን ሁለንተናዊ ግንኙነት አጠናክራ እንደምትቀጥል ጠቅላይ ሚኒስትር ኃይለማርያም ደሳለኝ ገለጹ። ጠቅላይ ሚኒስትር ኃይለማሪያም የአሜሪካ ምክትል የመከላከያ ሚኒስትር አሽቶን ቢ. ካርተን ዛሬ ማምሻውን በጽህፈት ቤታቸው ተቀብለው አነጋግረዋል። ጠቅላይ ሚኒስትሩ በዚሁ ወቅት እንዳሉት በሁለቱ አገራት መካከል በመከባበርና በእኩልነት ላይ የተመሰረተው ፈርጀ ብዙ ግንኙነት ወደፊትም ተጠናክሮ ይቀጥላል። በአፍሪካ የፀጥታ ጉዳይ በተለይም በአፍሪካ ቀንድ ዘላቂ ሠላምና መረጋጋት ለማምጣት ሁለቱ አገሮች የጀመሩት የትብብር መንፈስ በማጠናከር በጋራ መስራታቸውን ይቀጥላሉ ብለዋል።የአሜሪካ ምክትል የመከላከያ ሚኒስትር አሽቶን ቢ.ካርተር በበኩላቸው ኢትዮጵያ በምስራቅ አፍሪካ ዘላቂ ሠላም እንዲሰፍን እያደረገች ያለውን ጥረት የሚደነቅ መሆኑን ገልጸዋል። እንደ ኢዜአ ዘገባ ኢትዮጵያ በሶማሊያ፣ በሱዳንና በሌሎች የአፍሪካ ሀገራት እየተወጣች ያለውን የሠላም ማስከበር ተልዕኮ ተጠቃሽ መሆኑን አመልክተው ተልዕኮውን ይበልጥ ስኬታማ ለማድረግ አሜሪካ በጋራ እንደምትሰራ አረጋግጠዋል። በተለይ የአፍሪካ ሀገራት የውስጥ ችግራቸውን ራሳቸው ለመፍታት የሚያደርጉትን ጥረት